24/03/2015 | Administración LocalMunicipal
Ames
Aprobación modificación base de execución do orzamento núm.21

O Pleno, en sesión celebrada o 26/02/2015, aprobou inicialmente a modificación da base de execución do orzamento número 21. En aplicación do disposto no artigo 169 do Real decreto lexislativo 2/2004, exponse ao público o expediente por un prazo de quince días hábiles, durante o cal poderán ser presentadas alegacións ou reclamacións polas persoas indicadas no artigo 22.1 do Real decreto 500/1990. Os expedientes consideraranse definitivamente aprobados se durante o referido prazo non se tiveran presentado reclamacións; a tal efecto, e en aplicación dos principios de eficacia e legalidade previstos no artigo 6.1 da Lei 7/1985, do 2 de abril, reguladora das bases do réxime local, e co fin de propiciar a inmediata entrada en vigor dos expedientes, procédese a publicar neste mesmo acto o detalle da modificación, que é o seguinte: O recoñecemento das obrigas, unha vez adoptado o compromiso de gasto, corresponderá á Alcaldía, ou órgano en que este delegue. Documentos xustificativos para o recoñecemento da obriga.1.-Todo acto de recoñecemento e liquidación de obrigas basearanse nun documento que acredite o dereito ao correspondente pagamento de terceiro-acredor, considerándose como tales as certificacións de obra, contas de xestión dos servizos, facturas de provedores, convenios con terceiros, a cordos de concesión de subvencións – xuntamente cos documentos xustificativos de aplicación das subvencións outorgadas- certificacións de acordos e resolucións de autoridades administrativas, testemuños de sentencias xudiciais firmes e outros de natureza análoga que tiveran o carácter de executivos.2.-As facturas serán orixinais e cumpriran as prescricións previstas no Real Decreto 1496/2003 de 28 de novembro, polo que se aproba o Regulamento polo que se regulan as obrigas de facturación, e se modifica o Regulamento do Imposto sobre o Valor Engadido.3.-Aos efectos do previsto na lei 25/2013, de 27 de decembro, de impulso da factura electrónica e creación do rexistro contable de facturas no Sector Público exclúense da obrigan de facturación electrónica ás facturas cuxo importe sexa de até 5.000 euros.4.-As certificacións de obras serán expedidas mensualmente polo técnico directos das mesma, axustándose ao modelo facilitado polo Concello ou, no seu caso, pola administración que financia a actuación correspondente. O director da obra expedira certificación mensual dentro dos dez días seguintes o mes que corresponda, e abarcara a obra executada no devandito período, aínda que non existan unidades de obra executada no mesmo; salvo que o prego de cláusulas administrativas prevea outra cousa, a certificación mensual será obrigatoria. Conformidade previa co recoñecemento da obriga. A fin de acreditar a realización da prestación ou o dereito do acredor, de conformidade no seu caso cos acordos que no seu día autorizaron e comprometeron o gasto, o recoñecemento da obriga requirira, como tramite previo, que polo xefe do servizo, ou onde este non exista, polo Concelleiro Delegado correspondente, sexa asinada dilixencia de conformidade sobre a mesma factura ou documento de cargo. A dilixencia a que se refire o paragrafo anterior forma parte da comprobación obrigatoria do investimento para todos os gastos non xustificados documentalmente con certificación de obras ou actas de recepción de obras, subministracións ou servizos. De existir, as certificación de obras ou actas de recepción de obras, subministracións ou servizos, serviran como acreditación do que a obra, servizo ou subministración foi levada a cabo con arranxo ás condicións técnicas que serviron de base para a adxudicación. Contra a aprobación definitiva poderá interporse directamente recurso contencioso administrativo no prazo de dous meses, contados desde o día seguinte ao da presente publicación. Ames, 6 de marzo de 2015 O alcalde Santiago V. Amor Barreiro